Source: https://www.handbalvolei.ro/dunarea-calarasi-invinge-campioana-csm-bucuresti-revine-pe-primul-loc/
Timestamp: 2020-06-06 17:57:26+00:00

Document:
Dunărea Călărași învinge campioana, CSM București revine pe primul loc! | Handbal Volei
Home Handbal masculin Intern Dunărea Călărași învinge campioana, CSM București revine pe primul loc!
Dunărea Călărași învinge campioana, CSM București revine pe primul loc!
Ziua de luni a programat două meciuri extrem de importante în Liga Zimbrilor, CSM București-Poli Timișoara, formații aflate pe podium, și Dunărea Călărași-Dinamo București. Gazdele au ieșit învingătoare în ambele întâlniri.
Băieții antrenați de Paulo Pereira au dat uitării rapid înfrângerea de la Constanța și au învins pe Poli Timișoara, într-un meci din etapa a 12-a, cu 22-20. În meciul disputat luni după-amiază, „tigrii” s-au aflat la conducere aproape în permanență, dar au trebuit să muncească din greu pentru a obține cele trei puncte. A fost o dispută în care defensivele au dus greul și în care ambele formații și-au împărțit momentele de dominare. S-a ajuns astfel la un final dramatic, deși CSM București a condus pe parcursul părții a doua cu patru goluri, 16-12 și 20-16. Bănățenii au egalat la 20 după ce handbaliștii bucureșteni nu au găsit drumul către gol timp de opt minute, moment în care Paulo Pereira a început să riște. Folosind șapte jucători de câmp pe faza ofensivă, CSM București a marcat de două ori în final, prin Chike Onyejekwe și Ionuț Ramba, iar „tigrii” își trec astfel în cont o victorie extrem de prețioasă.
La Călărași, Dunărea a profitat de oboseala campioanei și s-a impus cu 33-29 pe teren propriu. A fost o victorie meritată a băieților lui Sergei Bebeshko, au condus pe întreaga perioadă a partidei, cu câteva mici excepții în repriza a doua când Dinamo a reușit să egaleze. Cu nouă goluri, Dragoș Hanțaru a fost cel mai bun marcator al disputei.
Previous articleDinamo termină prima grupa D a Ligii Campionilor, după remiza dintre Ademar și Elverum! Sporting sau Tatran Presov, adversarul din play-off
Next articleVictorie și cu Germania la Euro!

References: CSM 
 CSM 
 CSM 
 CSM 
 CSM 
 CSM